open-index/open-wikipedia-markdown huggingface dataset:
Ariccia

**Ariccia** è nu cumuni dâ pruvincia di Roma cu 18.105 abitanti, misu ntâ zona di li Casteddi Rumani. Ariccia è famusa pâ sò purchetta e pî fraschetti (lucali a l'apertu unni si màncianu li piatti tìpichi rumani).

 

Catigurìa:Lazziu
Catigurìa:Cumuni dâ pruvincia di Roma
Grammatica latina

## Lingua Latina
A lingua latina iè n'antica lingua i cui derivunu l'italianu, u francisi, u spagnolu e u puttughisi. Era parlata a Roma e si diffunniu a pocu a pocu in tuttu l'imperu romanu.

## Grammatica Latina
U latinu avi cinqu declinazioni pi nomi.

Nom. = Nominativo, casu du suggettu, du nomi du predicatu e di tutti li apposizioni ad essi riferiti
Gen. = Genitivo, casu du complementu i specificazioni
Dat. = Dativo, casu du complementu i temmini e di vantaggiu
Acc. = Accusativo, casu du complementu oggettu e du motu a luogo
Voc. = Vocativo, casu du complementu i vocazioni
Abl. = Ablativo, casu du complementu di mezzu
San Silvestru di Traina

thumb| Tila di San Silvestru na Cresia omonima a Traina
**Silvestru** (Traina (EN) 1110 - Traina (EN) 2 di jinnaru 1164) è un Santu Monacu Basilianu veneratu da Cresia Cattolica.

## Aggiografìa
Nasciu forsi da Famigha Cipria e addivintò monacu basilianu nò Monasteriu di San Micheli Arcancilu, unni ebbi versu tutti tanta carità. Divotu di Sant’Aita vosi iri a Catania pi viniralla e a Roma, unni lu Papa Adrianu IV nò 1155 lu fici parrinu.
Quannu riturnò si firmò a Palermu, e guarìu Gugghiermu II, lu fighu di Gugghielmu I re di Sicilia (1154-1156) e fu fattu Abbati. Poi si ritirò comu rimitu vicinu a Cresia nica di San Bartulumeu. Muriu lu 2 jinnaru du 1164 o secunnu autri scrittura du 1185.

## Li miraculi e la canunizzazzioni
Versu lu 1420 dui cacciaturi di Leontini vidiru na luci chi nisceva d’una grutta e truvaru lu Corpu di Silvestru. Na l’artari da Cappella ‘n funnu â navata sinistra da Matrici c'e la statua di lignu di San Silvestru, fatta ntô 1484 di scultura Giuvanni e Jacupu Tifanu. 
Fu dichiaratu Santu dû Papa Giuliu III nò 1555. Nò 1575 fu fattu Patronu di Traina pi avilla libirata da pesti. Supra lu so sapulcru li Citatini di Traina posanu pû 2 di jinnaru ramuzzi d’addauru. Lu Fistinu di Traina pi San Silvestru avi iniziu la pinurtima duminica di maju, quannu li divoti vannu a pedi ‘n campagna pi truvari addauru. Sta festa si chiama “addarata“. 

## Riliqui

Lu Corpu è sarvatu ntô sarcofagu di marmu di Duminicu Gaggini ntâ Cresia ntitulata ô Santu. Autri Riliqui sunnu dintra n’urna d’argentu dû 1736 e un pezzu dâ Testa na n’autru Riliquiariu.

## Liami di fora

*La Biografìa dû santu ntô situ ''Santi e Beati'' (in italianu)

Silvestru di Traina
Silvestru di Traina
Caretta caretta

La ***Caretta caretta*** è la speci di tartuca marina cchiù cumuni dû mari Miditirràniu. Agghica a fari l'ova ntî certi spiaggi italiani, comu la spiaggia dî cunigghi a Lampidusa, unni di diversi anni n'esemplari usa turnari pi la riproduzzioni.

Catigurìa:Armali
Puertu Ricu

Lu **Puertu Ricu** è nu statu assuciatu a li Stati Uniti d'America. S'attrova a est di la Ripubblica Duminicana e è la cchiù picciridda ìsula di li Granni Antilli, ntô Mari di li Caraibbi. La capitali è San Juan e li lingui parrati sù lu nglisi e lu spagnolu. 
La sò ecunumìa ntî l'anni '70 arriggistrò nu forti ncrimentu, grazzi a la nnùstria e lu turismu.

Catigurìa:Nazzioni
Catigurìa:Stati Uniti
Pruvincia di Barletta-Andria-Trani

La **pruvincia di Barletta-Andria-Trani** è una di pruvinci dâ Pugghia istituiti ricintimenti. Havi na pupulazzioni tutali di circa 390000 abbitanti. La prima amministrazzioni pruvinciali fu eliggiuta ntî l'elizzioni pruvinciali dû 2009.

## Li cumuna dâ pruvincia

Andria, Barletta, Biscegghi, Canosa di Pugghia, Marghirita di Savoia, Minirvinu Murgi, San Firdinandu di Pugghia, Spinazzola, Trani, Trinitapoli.

Barletta-Andria-Trani
André Breton

**André Breton**, (Tinchebray (Orne), 19 di frivaru 1896, Pariggi, 28 di sittèmmiru 1966), fu nu littiratu francisi, tioricu dû surrialismu.

Breton, André
San Larenzu di Frazzanò

**Larenzu** (Frazzanò, 22 di uttùviru 1120 - Frazzanò 30 di dicèmmiru 1162) è un Monacu Basilianu, viniratu comu Santu da Cresia Cattolica.

## Aggiografìa
Nasciu a Frazzanò, fighu di Cosimu Ravì e Costanza Canzaloru. Quannu so patri e so matri mureru, la nutrici Lucia si pigghiò lu picciriddu nà so casa. 
Ci ‘nsignò a ghiri a Cresia di San Nicola pi prijari lu Crucifissu. A sei anni ju a Traina, no Munasteriu basilianu di San Micheli Arcancilu unni fu ricivutu di l’abati Nicèfuru, ca lu fici poi divintari parrinu. La sò vita era fatta di dijuni, priera, murtificazioni, culloqui cu l’Ancili duranti la Missa. Custruiu na Cresia a Aggira in onuri di santa Lucia, fu prisenti â morti di l’abati Saba di San Salvaturi di Burdunaru, e si ritirò dintra na grutta e fàvuri di l’Etna. Partìu pâ Calabbria, unni detti la vista all ‘orbi, la ‘ntisa ê surdi, la parola ê muti, la sirinità all’affritti. Fici fari na dura penitenza all’abitanti di Reggiu e supra ô vicinu munti fici tri Cresii a unuri dâ Santissima Trinitati. O sò paisi edificò li Cresii di Sant'Arfiu e Tutti li santi.
Ebbi pi discepulu San Conu di Nasu e Niculò Puliti. 
Diciva ê sò paisani: “ Addumannati e vi sarà datu; aviti sempri fidi in Diu “.
Murìu lu 30 decemmiri 1162 dintra l’Eremu di Tutti li Santi , unni scaturiu na surgiva d’acqua frisca. Doppu tri ghiorna fu sippillutu a Fragalà. 
Li jorna quannu si ricorda a San Larenzu di Frazzanò sunnu lu 10 di austu, lu 22 di uttùviru e lu 30 di dicèmmiru. E’ viniratu di Monaci Basiliani comu Santu a partiri du 1710.
L’abitanti di Frazzanò dicinu: “ Diu pi stu Santu nun dici no; cu voli grazii vinissi a Frazzanò “. 

## Riliquii

Li Riliquii sunnu custoditi dintra na cassetta di lignu doratu; n’autra no pettu da statua di lignu dû 1620; lu bustu di rami doratu câ testa d’argentu, dû 1680, avi un’apirtura nò pettu ca testa di San Larenzu. N’autru riliquariu d’argentu a forma di vrazzu porta un’ossu du Santu.
No 1741 la Rigina Amalia di Sassonia addumannò na Reliquia di San Larenzu; no 1819 autri divoti di Munti Majuri Belsitu; no 1820 li citatini di Bronti (CT) ci ficiru n’artari na Cresia di San Blandanu; n’autra Reliquia fu dumannata dû Giudici da Gran Curti di Palermu Don Franciscu Cupani.

Liami: www.santolorenzo.altervista.org

Larenzu di Frazzanò
Larenzu di Frazzanò
Fusu orariu

Li **Fusi orari** su' zoni di la Terra ca hannu lu stessu orariu ligali. La suprifici dâ Terra è spartuta ntî 24 fusi orari ca currispunnunu a 24 luncitùdini a 15 gradi di larchizza ognunu. Pi pirmettiri a certi nazzionio d'aviri lu stissu orariu, li lìnii pònnu nèsciri dî loncitudini idiali.

Certi tirritoria ponnu aviri fusi orari ca currispunnunu a menz'uri superchiu rispettu ê fusi orari vicini. E' lu casu pi esempiu pô tirritoriu di l'Iran.

Catigurìa:Tempu
Catigurìa:Giugrafìa
Mnajdra

**Mnajdra** è nu tempiu migaliticu ca fu attruvatu supra a costa miridiunali di l'isula di Malta ca s'attrova a circa cientu chilomitra dô Puzzaddu.
Mnajdra è apprussimativamenti a 500 metra di lu cumpressu migaliticu di Ħaġar Qim.  Mnajdra a statu custruiutu siei millenni fa; li tempi migalitici di Malta sunu ntra li cchiu 'ntichi siti riliggiusi dâ Terra.

## Funzioni

A parti cchiu vascia dô tempiu è alliniata e dunqui a statu prubbabirmenti usata ppi ussirvazzioni astrunomichi e/o comu situ ppi a ditirminazzioni dô calindariu

Sibbeni nun fuorru truvati ducumenti scritta pp'indicari lu scopu di sta struttura, l'archioluggi anu tiorizzatu l'usu di stigghi cirimuniali ca fuorru attruvati all'internu: cutiedda cirimuniali e purtusa ppi liàri l'armali pussibbirmenti ppi putìrili sacrificari (picchini fuorri attruvati diversi ossa d'armali).
Sti struttura nun fuorru utilizzati comu tombi picchini nun fuorri attruvati riesti umani.

## Scavi

Li scavi dei tiempi di Mnajdra fuorru fatti sutta a dirizzioni di J.G. Vance nta lu 1840, n'annu duoppu a scuperta di Ħagar Qim.
Nta lu 1871, James Fergusson addisignau lu schizzu dâ struttura migalitica.

## L'Euro martisi
Li sanareddi di 1, 2 e 5 cintesimi  di Euro portanun na rapprisitazzioni dei tempi di Mnajdra.

## Gallery


Image:Mt mnajdra.jpg       | Na vista tutali dâ struttura
Image:Malta 24 Mnajdra.jpg | Rovini da parti cchiu ghiauta e 'ntica dô tempiu
Image:Malta Temple.JPG     | Resti di  Mnajdra

Image:Mnajdra graffito temple.jpg     | Nu graffitu 'mpurtanti c'arrapprisienta nu tiempiu migaliticu cu lu tiettu truvatu rintra a Mnajdra
Image:Temple solaire Mnajdra.jpg      | Angulu sulari                   
Image:Plan des temples de Mnajdra.png | Pianu di lu tiempiu di Mnajdra
Assimiliazzioni culturali

N**Assimilazzioni culturali** è nu prucessu d'assimilazzioni cunzistenti ntâ ntigrazzioni quannu pirsuni di gruppi etnu-culturali, di sòlitu immigranti, o àutri gruppi minuritari, sunnu "assurbiti" 'nta na cumunitati giniralmenti cchiu granni e stàbbili.
Chissu di sòlitu fa pèrdiri li carattirìstichi ca rinnèvanu li novi arrivati diffirenti.

Catigurìa:Giugrafìa
Catigurìa:Pulìtica
Crisi dei priezzi dô manciari di lu 2007-2008

L'anni 2007–2008 anu vistu n'incrimentu drammaticu nta li priezzi dô manciari, criannu na crisi glubbali e na diffusa instabbilitati icunomica sia nta li nazzioni sviluppati ca nta chiddi in via di sviluppu.
Li causi ppi l'aumentu di li priezzi dô manciari sunu ancora discurruti.
Li causi inizziali si pienza accuminzarru a fini di lu 2006 ppi lu calu di granu pruduciutu dei nazzioni e ppi l'aumentu dei priezzi dô pitroliu.
A spirali sicuierru l'aumentu dei priezzi dei firtilizzanti, dô trasportu dô manciari e di l'aggricultura 'ndustriali in ginirali.

## Aumentu drasticu dei priezzi
Ntra l'inizziu dô 2006 e lu 2008, lu priezzu mediu di lu risu aumintau di lu 217%, lu granu di lu 136% e lu granturcu di lu 125%.
Nta fini di l'Aprilu di lu 2008, li priezzi di lu risu racciuncierru li 50 cintesimi di dollaru ô chilu, lu doppiu di chiddu ca era lu priezzu setti misi prima.
Luis Buñuel

thumb|right|Luis Buñuel

**Luis Buñuel** (22 di frivaru 1900 – 29 di giugnettu 1983) fu nu riggista spagnolu dû muvumentu surrialista. Tra li sò film cchiù canusciuti *Lu fascinu discretu dâ burghisia*, e *Bedda di jornu*.

Bunuel, Luis
Bunuel, Luis
Bunuel, Luis
Bunuel, Luis
René Magritte

**René François Ghislain Magritte** (21 di nuvèmmiru 1898 – 15 di austu 1967) fu nu artista surrialista belga. Divintau famusu pi na nummuru di quatri provocatori. Lu scopu era di sfidari li pircizzioni pricondizziunati dâ rialitati di l'ussirvaturi e furzàrilu a essiri ipersensibbili a chiddu chi lu circunna.

Magritte fu unu di li massimi espunenti dû Surrialismu.

Catigurìa:Nasciuti ntô 1898
Catigurìa:Muruti ntô 1967
Catigurìa:Pittura
Nàcchiri

Li **nàcchiri** su di li strumenti a pircussiòni di tipu idiòfunu.

Su custruìti da dui pìzzi di lignu a fòrma di cunchìglia ca vìnninu unìti di nnu curdìnu. Vinninu sunàti facinnuli battiri una contra l'âtra ccu nu muvimèntu di apirtùra e chiùsura di la manu.

Vinninu usati principalmènti ntî li danzi folkroristichi spagnoli, cumu lu flamencu.

Catigurìa:Strumenta
Munasteriu basilianu di San Micheli Arcancilu (Troina)

Lu **Munasteriu basilianu di San Micheli Arcancilu** a Troina fu pi sèculi lu munastero basilianu di ritu ortodossu cchiù mpurtanti dâ Sicilia. Appi na mpurtanza granni all'èbbica nurmanna, quannu Ruggeru si stabbiliìu quarchi tempu a Troina prima di cunquistari Palermu. In ebbica nurmanna l'abbati dû munasteriu avìa dirittu di cuntari ntô parramentu di Palermu comu lu cunti e àutri nobbili dû regnu.

Lu monasteriu vinni a picca a picca smantillatu a partiri di la riunificazzioni d'Italia. L'amiricani lu distrueru riducennulu a ruvini duranti l'opirazzioni Husky ntô misi di lugliu dû 1943.

Oggi lu monasteriu è abbannunatu e aspetta di essiri ristauratu.

Catigurìa:Riliggiuni
Fèstival di Berlinu

Lu **Festival ntirnazziunàli dû Cìnima di Berlinu**, macari **Berlinali**, è unu di li fèstival cinimatucràfici di granni pristìgiu ntirnazziunali.

Lu festival, ca dura cchiù o menu dui simani, si fa tutti l'anni n frivaru a accuminzari da lu 1951. Li premi principali dati ntâ manifestazzioni su l*Orsu d'Oru* e l*Orsu d'Argentu* (l'orsu è lu sìmmulu di Berlinu.

Òi lu Berlinali è lu cchiù mpurtanti eventu di la citati, e è unu di li appuntamenti cchiù mportanti di l'andùstria cinimatucràfica. Lu festival òspita cchiù di 20.000 lavuraturi, di chisti 4.200 jurnalisti di 200 nazzioni e passa.

Catigurìa:Cìnima
The Rolling Stones

Li **Rolling Stones** su nu gruppu musicali dû Regnu Unitu, una di li band cchiù mportanti di la storia di lu rock. Lu lieder è lu cantanti Mick Jagger. 
Lu sò successu dura dâ mitati di l'anni '60. Tra li canzuni di successu la cchiù cèlibbri è cirtamenti *Satisfaction*.



Catigurìa:Gruppi musicali
San Placidu martiri

[thumb|300px|Tila di [Correggiu (pitturi)|Antoniu Allegri dittu lu Curreggiu, 1523, Museu Civicu Parma.]]
**Placidu** (Missina, 5 di uttuviru 313) è nu santu martiri da Chiesia Cattolica.

Nu monacu binidittinu agiografu du XII seculu, tali Petru Jacunu, cunfunnìu a vita di Placidu, discipulu di San Binidittu di Norcia (dû 522) cu chidda di un Placidu monacu missinisi, martirizzatu sutta a pirsicuzioni di Dioclezianu no 313 doppu Cristu. 
‘Nsemmula a iddu foru ammazzati sò soru Flavia e i frati Eutichiu, Vitturinu e trenta monaci pà fidi cristiana. 

## Riliquii
I Riliquii foru truvati u 4 Austu 1558 nò locu unni oj c’è a Cresia di San Giuvanni di Malta. U papa Sistu V pirmittìu ca si calibrassi a festa du ritruvamentu di riliquii. 
Sunnu riuniti dintra artistici riliquiari dintra na Cappella; u corpu di Placidu ( vistutu però comu monacu binidittinu ) è sutta l’artaru. 
Autri riliquii sunnu a Biancavidda (CT), a Casteddu di Luciu (ME) a Ciriana (IM), a Munti Carottu (AN) a Poggiu Mpiriali (FG), a Iglesias (CI).
E’ Patronu di Missina câ Madonna da Littra e Santa Eustochia Calafatu e di l’Arcidiocesi di Missina-Lipari-Santa Lucia du Mela e di nuvizi binidittini.

Liami: www.granmirci.it

Placidu martiri
Placidu martiri
Màchina fotugràfica

La **màchina futugràfica** è nu strumentu usatu ppi fari li futucrafìi. La prima màchina futugràfica vinni custruita ntô 1839 di na fàbbrica a Pariggi.

La màchina fotugràfica s'abbasa ntî lu princìpiu dâ càmmira oscura. La mmàggini si fissa ntî na pillicula (ntô casu di na màchina a pillìcula) o agisci su na seri di sinsura alèttrichi doppu èssiri passata pi nu pirtusu la cui graputa è rigulata n funzioni di la quantitati di luci chi havi a tràsiri pi aviri la mmàggini vuluta.

Catigurìa:Fotugrafìa
Catigurìa:850 palori siciliani di basi
Basiliani

Li **mònaci basiliani** sunnu nu muvimentu riliggiusu chi pigghia l'origgini di San Basili, vissutu ntô IV sèculu e di la regula chi nstaurau. Lu muvumentu si diffunniu di l'orienti all'uccidenti, unni fu ufficializzatu sulu â fini dû mediuevu. Ponnu perciò essiri ortudossi o cattolici.

A diffirenza di vari autri muvimenta riliggiusi, li basiliani nun praticanu l'eremitaggiu, ma si riunisciunu n cenobbiu, funnannu cumunità basati ntî veri e propri cunventa-cittadelli, vicinu ê centra abbitati, unni dunanu travagghiu a cu nun havi travagghiu e cunfortanu li poviri.

## Li basiliani ntî l'Italia miridiunali

Li tirritori di l'Italia miridunali suttuposta appartinenti ô mpiru bizzantinu vittiru la diffusioni di vari munasteri basiliani. Cu lu scisma d'orienti perciò li basiliani di l'Italia miridiunali eranu cchiù vicini ô patriarca di Custantinòpuli chi ô papa. N Sicilia cu la nvasioni àrabba, li basiliani avevanu picca cuntatti cu Custantinopuli, e quannu li nurmanni libbiraru l'Isula ntâ secunna mità dû XI sèculu, li cumunità basiliani vittiru di bon gradu li libbiratura, puru si vulevanu nstaurari na riliggiuni d'ubbidienza rumana.

Tra li cumunità basiliani cchiù mpurtanti ci fu senza dubbiu lu munasteru basilianu di San Micheli Arcancilu a Troina, lu cui abbati avia na certa nfluenza pulitica a livellu dû cuvernu nurmannu, grazzi â ricchizza di tirrina, e ê rispunsabbilità puliticu-ecunomicu e suciali chi lu cunventu avia avutu ntî tutta la parti cintrali dâ Sicilia.

Catigurìa:Riliggiuni
Santu Vitu

**San Vitu** (Mazzara dû Vaddu, 285 - Lucania, 15 di giugnu 303) è nu santu martiri viniratu da Cresia Cattolica.

## Aggiografìa
Secunnu na Passioni du VII seculu Vitu nasciu a Mazzara du Vaddu o secunnu autri a Marsala (TP). So patri si chiamava Hila e so matri Bianca, ca murìu pi parturillu. 

Fu addivatu e crisciutu da nutrici *Criscenzia* e d’un pricetturi, forsi medicu o Catichista, tali *Modestu*. In assenza dû patri fu vattiatu e siccomi c’era la pirsicuzioni di Diuclezianu, Valerianu, ca era Prifettu dâ Sicilia li fici arristari pi farici rinnigari a fidi cristiana. 

Ma li tri scapparu da prigiuni e da spiaggia di Egitarsu (oji San Vitu lu Capu) parteru cu na navi e sbarcaru né costi dâ Lucania, unni si jetta a mari lu ciumi Seli. 
Lu ‘Mperaturi Diuclezianu li chiamò pirchì avia la figghia malata. Ma sapennu ca era cristianu, dissi ca si sirvia di arti magichi e lu fici jittari chi sò cumpagni dintra l’ogghiu bollenti, poi ci avviaru li liuni nò circu e finalmenti li fici moriri supra lu cavallittu. 

### Li Riliquii
Li corpi foru sippilluti dintra na grutta vicinu o ciumi Seli o Silaru. Na donna di Salernu, ca si chiamava Flurenza, fici custruiri na Cresia vicinu Ebuli, pi custudilli. Na parti foru purtati a Mariglianu (NA). No 756 l’abati di San Diunisiu Fulradu fici purtari li Riliquii a Parigi e nall’annu 836 l’abati Ilduinu  e lu ‘Mperaturi Luduvicu lu Piu li rialarunu o Monasteriu di Korway no Weser.
Versu lu 1618 foru purtati a Praga, unni la Catidrali è didicata ô Santu. L’Europa è china di pizzuddi di Riliqui; a Mazzara c’è u Cori di San Vitu, parti d’un vrazzu di Modestu e na jamma di Criscenzia. Una parti dâ testa, un brazzu e un pedi sunnu a Regalbutu, na Cresia Matrici. San Vitu è Patronu di cinquantadui Cumuni italiani, da Citati e Diocesi di Mazzara e di Fiumi nâ Cruazzia.

Catigurìa:Biografìi
Catigurìa:Santi
Boris Pahor

**Boris Pahor** (Triesti, 28 di austu 1913 – Triesti, 30 di maiu 2022) è n litteratu talianu di madrelingua slovena.

Nasciu a Triesti, studiau in seminariu e feci parti di la resistenza antifascista finennu n carciri pì assai anni e vinennu deportatu ntâ Germania.
Scrivi ntâ lingua slovena e le su operi sunnu tradotti in assai lingui.
Lu romanzu cchiù famusu e *Nekropola* (in sicilianu *Necropoli*) nisciutu ntâ l'annu 1967, unni parra di la so esperienzia ntâ li campi di concentramentu nazisti. 
Travagghia e campa a Triesti.

Pahor, Boris
Pahor, Boris
Pahor, Boris
Pahor, Boris
San Liuni di Catania

thumb|Affrescu di San Liuni di Catania na omonima Parrocchia di Saracena (  CS )

**Liuni** (Ravenna, 720 - Catania, 20 di frivaru 789 ) fu un Santu viscuvu di Catania, viniratu da Cresia Cattolica.

## Aggiografìa
Fu lu diciottesimu Viscuvu di Catania, doppu Sabinu. Quannu era picciottu trasiu nall’Ordini di Binidittini e si nni ju a Reggiu Calabria. 
Fu eliggiutu Viscuvu di Catania nò 765 e lu guvernaturi bizzantinu dâ Sicilia ordinò ca fussi arristatu picchì s’haviano a distruggiri tutti li fiuri sacri, ca eranu cunsiddirati signu d’idulatria e Liuni nun vuleva. Trasfurmò un tempiu paganu in Cresia didicata e Santi Quaranta Martiri di Sebaste e fici fari na Cresia a Santa Lucia.

Scappò di Catania e si nni ju supra li Munti Piloritani vicinu a Longi e Sinagra. Si stabiliu a Rumetta dintra na grutta e partiu puru pi Custantinopuli, comu scrivi San Giuseppi Innografu, ca parra puru di sò miraculi. Pi chistu è chiamatu *Taumaturgu*. Si cunta un miraculu fattu di Liuni cu magu Liodoru (ca li catanisi chiamanu Liotru e idintificanu cû Liofanti di lava).
Mentri lu Viscuvu pridicava Liodoru incitava â disonestà li Cristiani di Catania, Liuni misi la so stola ô coddu du magu e traseru ‘nsemmula dintra na furnaci di Termi Achilliani, dunni sulu Liuni nisciu vivu pi aviri avutu fidi in Diu. Muriu a Catania lu 20 fivraru 789. Fu sippillutu na Cresia di Santa Lucia. La festa è lu 20 di frivaru. E’ Patronu di Assoru, Longi, Rumetta, Sinagra.

## I Riliquii

Nò 1040 li so Riliquii, ‘nsemmula cu chiddi di S. Aita, Lucia e Climenti di Sarausa foru purtati a Custantinopuli e la Mpiratrici Teodora li misi nò Munasteriu di S. Maria.
Liami: http://santagatando.wordpress.com/2009/02/20/san-leone-di-catania-vescovo-20-febbraio/

Liuni di Catania
Liuni di Catania
San Cononi

thumb|San Conu abati Patronu di San Conu ( CT )

**Conu o Cononi** (Nasu, pruvincia di Missina, 3 di giugnu 1139 - Nasu 28 di marzu 1236) è un Santu viniratu da Cresia Cattolica e puru da chidda Ortudossa.
.

## Aggiugrafìa
Conu nasciu dâ Famigha di Anselmu Navacita e Claudia Apollonia Santapau. Lu patri pinsava di fari du figghiu un cavaleri, ma iddu all’età di 15 anni rinunziò ê sò beni e trasìu nò Monasteriu di San Basiliu. Poi si nni ju o Munasteriu di San Fulippu di Fragalà unni truvò comu maistri San Larenzu di Frazzanò e San Silvestru di Truina. Fattu parrinu, turnò a Nasu e fu elettu Abati. Poi ci rinunziò e partìu pâ Terra Santa. Nò viaggiu di ritornu passau dâ Calabria e si firmò nò paìsi di Galatru pi vinirari li Riliquii di S. Elia di Enna. 
Â morti dû patri detti ê puvuredda tutta l’eredità e si ritirò comu rimitu na grutta di San Micheli, ditta di Rocca d’Armu, vali a diri da privazioni. Cca fici na vita di prijera e pinitenza. Cullucò na statuetta da Madonna nà Turri di Capu d’Orlandu. Muriu lu 28 marzu 1236. I campàni du paisi sunaru a festa. Fu truvatu dintra â grutta, cu corpu sullivatu di ‘nterra e cu na scritta nè manu: “Libera li tò divoti e la tò patria dâ pesti, dâ fami, dâ guerra e di l’upprissioni di tiranni“. Fu sippillutu ntâ stissa grutta e poi purtatu na Cripta da Cresia ‘ntitulata a iddu. Lu Papa Urbanu VIII stabiliu a festa lu 3 di giugnu lu 16 di frivaru 1630 e la festa da traslazioni di Riliquii lu 1 Settemmiri. Lu papa Piu VI nò 1786 e 1790 cuncidiu ô Cumuni di Nasu a Missa e l’Ufficiu propriu. È Patronu di Nasu e di San Conu (CT), unni si fa la festa la secunna Duminica di Maju.

## Riliquii

Lu Corpu è na cripta da Cresia dû Santu a Nasu; autri Riliqui sunnu ô Paìsi di San Conu.

## Liami
*Sicilia on line

Cononi, Santu
Cononi, Santu
Georg Friedrich Händel

**Georg Friedrich Händel** (Halle sul Saale, 23 di frivaru 1685 – Londra, 14 d'aprili 1759) fu nu cumpusituri nglìsi, canusciutu cumu unu di li cchiù granni musicìsti dû baroccu.

Nfluinzàtu da li cchiù granni cumpusituri di l'età barocca, li so travàgghi s'èppiru ha aviri n'inflùssu dicisìvu ntî tutti li maestri cuntimpurànii e di li ginirazziòni succissìvi: Haydn, Mozart e Beethoven.

## Talìa puru
* Òpira lìrica
* Mùsica barocca

Handel, George, Friedrich
Handel, George, Friedrich
Handel, George, Friedrich
San Piu di Pietrelcina

thumb|Ritrattu di Piu di Pietrelcina
thumb|San Piu di Pietrelcina no Quatru du Vaticanu, 2002

**Piu di Pietrelcina** ( Pietrelcina (BV ), 25 Maju 1887 - San Juvanni Rutunnu (FO ) 23 Settemmiri 1968 ) è nu Santu Cappuccinu viniratu da Cresia Cattolica.

Franciscu nasciu u 25 Maju 1887. Sò patri si chiamava Graziu, a matri Maria Pippina. 
Nò 1901 trasiu no nuviziatu di Patri Cappuccini di Murcuni ( BN ) e si vosi chiamari Piu. U 10 Austu 1910 fu fattu parrinu. Fu mannatu nò Cummentu di Patri Cappuccini di San Juvanni Rutunnu (FO ) . Doppu aviri miditatu supra i Misteri da Passioni du Signuri, riciviu i stimmati né manu, pedi e pettu. Era u 20 Settemmiri 1918. Duraru cinquant’anni supra o corpu di Patri Piu, picchì scumpareru a vigilia da so morti.
Ebbi n‘attività senza ‘ntirruzioni di Cunfissuri, cu tanti cunvirsioni, ca ficiru arrivari nò paìsi du Garganu fideli e curiusi e puru pirsicuzioni, dulura, sulitudini, ubbidienza.
Patri Piu priava sempri. Pi amuri di puvuredda e di malati vosi ca o latu o Cummentu ci fussi un grandi Spitali, a “ Casa Sullievu da Suffirenza “, aperta no misi di Maju 1956. Detti iniziu e “ Gruppi di prijera “ . Muriu u 23 Settemmiri 1968.
U Prucessu di Beatificazioni cominciò nò 1983. Fu dichiaratu Vinirabili nò 1998
e Biatificatu no 1999. U 16 Giugnu 2002 u Papa Juvanni Paulu II u proclamò Santu.
A festa è cilibrata u 23 Settemmiri.

## Riliquii

U Corpu sanu sanu è nà Cripta du Cummentu di San Juvanni Rutunnu (FO ).
Tantissimi pizzuddi di Riliquii sunnu diffusi na tuttu u munnu.

Liami:www.vatican.va Biografia

Piu di Pietralcina
Piu di Pietralcina
Cabernet Sauvignon (vitignu)

Lu **Cabernet-sauvignon** è nu vitignu di urìggini burdulisa, e è la varietati cchiù nota di lu munnu pâ produzzioni di vini assai boni e duraturi. 
Stu dipu di vinu s'adatta a tutti li cunnizzioni dû tempu e tecnichi di vinificazzioni, e havi sempri la sò qualitati.

Catigurìa:Vitigni
Vitignu

Lu **vitignu** è na varietati particulari di viti, utilizzàti ppi fari lu vinu.

Li vitigni si punnu diffirenziari pi li diversi formi e culuri di li tipi di racina, dû gràppulu e di li fogghi, ma n'particulari pi li diversi carattirìstichi di li vini ca arrinèscinu.

Catigurìa:Vitigni
San Binidittu di Nurcia

**Binidittu** (Nurcia, PG, 480 - Munticassinu, FR, 21 di marzu 547) è un Santu talianu, funnaturi du Monachisimu uccidentali, Patronu di l’Europa, viniratu da Cresia Cattolica.

## Aggiugrafìa
Binidittu nasciu a Nurcia forsi da Famigghia Anicia. Sò soru Sculastica, di quann’era picciridda fu consacrata a vita riligiusa. Studiò a Roma littiratura e liggi, ma a diciassett’anni si nni ju a Affili (RM) unni cuminciò a campàri di rumitu. Doppu ju a Subiacu unni ‘ncuntrò lu monacu Rumanu ca avia pi Abati Adeodatu.
 
Pi tri anni, su cunsigghiu di l’Abati, stetti n’una grutta e ricivia un pezzu di pani ogni jornu. Fu chiamatu dâ Cumunitati di monaci di Vicuvaru ca ‘n principiu lu vulevanu fari Abati ma poi ci dettiru un bicchieri di vinu avvilinatu. Turnatu a Subiacu funnò dudici Monasteri nichi. Du fighi di famighi nobbili, Mauru e Placidu foru li so primi discipuli. Si misi in viaggiu versu lu Munti Cassinu tra lu 525 e lu 529. C’era ancora tantu paganesimu, artari dedicati e dei antichi e un picculu voscu dittu di Apollu. Binidittu abbattiu i statui, cunsacrò i templi o cultu cristianu e di Santi Giuvanni e Martinu. Fu ‘ncigneri, architettu e guida du Monasteriu ca fici surgiri supra â montagna, dannaci la Regula scritta supra la basi di chiddi di Santi Basiliu, Pacomiu e Cassanu, ca havi pi principiu: “Prja e Travagghia“ . 
Sintennu la morti vicina fici grapiri lu sapurcu e vicinu ê sò monaci muriu lu 21 Marzu 547. Fu dichiaratu Patronu d’Europa du Papa Paulu VI lu 24 di uttùviru 1964 e a cuminciari di tannu veni cilibratu l’11 di giugnettu, secunnu un anticu usu munasticu.

## Riliquii

Lu Corpu, cu chiddu da soru Santa Scolastica è sutta l’artari majuri da Basilica di Munti Cassinu. Na pocu dicinu ca fu purtatu a Fleury-sur-Loire nâ Burgugna 
(Francia). Ma ogni Munasteriu binidittinu n’havi macari un pizzuddu.

## Liami

* Ora et Labora

Binidittu di Nurcia
Binidittu di Nurcia
Cummattimentu di Sulfirinu

thumb|400px|Napuliuni III ô cummattimentu di Sulfirinu.
Lu **cummattimentu di Sulfirinu** uppunìu ntô quatru dâ secunna guerra di nnpinnenza lu 24 di giugnu dû 1859 la cualizzioni tra lu regnu di Sardegna e la Francia contra l'Austria pi la lutta pi l'unità d'Italia. N canciu lu regnu du Sardegna desi Nizza e la Savoia â Francia. Lu cummattimentu s'accapau cu la vittoria dâ cualizzioni piemuntisi, ma ô prezzu di circa 3000 surdati morti pi ognuna dû dui parti.

Ô cummattimentu di Sulfirinu, particualrmenti cruentu, fu prisenti Henri Dunant auturi di nu libbru di resucunti dû cummattimentu chi fu ntî nu certu sensu l'attu finnaturi dâ Cruci Russa.

Catigurìa:Risorgimentu
Catigurìa:Cummattimenti
Solferino

**Sulfirinu** è nu cumuni dâ pruvincia di Mantova di circa 2500 abbitanti. Passau â storia dû Risorgimentu italianu pi lu cummattimentu tra la cualizzioni francu-piemuntisi e l'austriaci lu 24 di giugnu dû 1859.

Catigurìa:Cumuna dâ pruvincia di Màntuva
Huang Xianfan

**Huang Xianfan** ('n cinìsi:黄現璠/黄现璠)(natu a Fusui, 13 di nuvèmmiru di 1899 – mortu a Guilin lu 18 di jinnaru di 1982) fu nu stòricu cinìsi.

## Biografìa
Huang Xianfan nascìu a Fusui, 'nCina, ntô 1899. S'iscrissi â Fusui High School(1917-1922) e â Nanning Grammar School(1922-1926). Doppu cunziquìu la storia e antropuluggìa a l'Univirsitati Docenti di Pechinu(1926-1935). Trasi ntî l'Univirsitati di Tochiu, a Giappuni, ntô 1935 unni cuntìnua li sò studi(1935-1937) e giurnalismu ntô 1937. Ntô 1941 addiveni prufissuri di stòrici di l'Univirsitati di Sun Jatsen(1941-1942).Ntô 1941 addiveni prufissuri di stòrici e antropuluggìa di l'Univirsitati di Guangxi(1943-1953). Ntô 1954 addiveni prufissuri di stòrici e antropuluggìa di l'Accademia Docenti di Guangxi(1954-1982).

## Òpiri
* Storia cinìsi,Ⅰ-Ⅲ, Pechinu,1932-1934.
* Storia di Zhuang, Nanning, 1957.

## Noti

## Liami esterni

* Lingua ngrisa:Bagui school 
* Lingua ngrisa:Huang school
* Lingua ngrisa:Zhuang studi 
* cinìsi:Prufissuri di Zhuang-Huang Xianfan

Catigurìa:Biografìi
Catigurìa:Cina
Catigurìa:Nasciuti ntô 1899
Catigurìa:Muruti ntô 1982
Potemkin City Limits

**Potemkin City Limits** è n'album di lu gruppu hardcore punk canadisi Propagandhi, pubbricatu lu 18 di uttuviru 2006 pi Fat Wreck Chords e G7 Welcoming Committee. È cunzidiratu unu di li megghiu album di lu gèniri punk revival e macari lu megghiu di la band canadisi. Lu discu agghicò a la pusizzioni nummaru 25 di Top Heatseekers e a la nummaru 32 di Top Independent. Lu titulu pari arripigghiari la liggenna di li villaggi Potëmkin.

Pi la canzuni *A Speculative Fiction* lu gruppu vincìu lu premiu di la Sucitati Canadisa Cumpusitura, Autura e Pruduttura (SOCAN) pi la cumpusizzioni musicali.

## Furmazzioni
* Chris Hannah - chitarra, vuci
* Todd Kowalski - bassu
* Jord Samolesky - battarìa

## Tracci
# *A Speculative Fiction* - 4:14 (mp3)
# *Fixed Frequencies* - 3:58
# *Fedallah's Hearse* - 4:00
# *Cut into the Earth* - 3:41
# *Bringer of Greater Things* - 2:45
# *America's Army™ (Die Jugend Marschiert)* - 4:42 (mp3)
# *Rock for Sustainable Capitalism* - 4:12
# *Impending Halfhead* - 1:14
# *Life at Disconnect* - 3:23
# *Name and Address Withheld* - 3:21
# *Superbowl Patriot XXXVI (Enter the Mendicant)* - 0:36
# *Iteration* - 5:19

## Premi
Songwriting Prize SOCAN pi *A Speculative Fiction*: 26 di uttuviru 2006

## Lijami nterni
* Propagandhi
* Fat Wreck Chords
* G7 Welcoming Committee

## Lijami di fora
*Dittagghi di lu discu 
*Situ Ufficiali di li Propagandhi
*Fat Wreck Chords
*G7 Welcoming Committee
How to Clean Everything

**How to Clean Everything** è l'album di dibbuttu di lu gruppu hardcore punk canadisi Propagandhi, pubbricatu lu 31 di maiu 1993 di  la Fat Wreck Chords. Fu distribbuitu videmma nu vinili spiciali di culuri oru n tiratura limitata di 1.028 copi.

## Furmazzioni
* Chris Hannah - vuci, chitarra
* John K. Samson - bassu, vuci
* Jord Samolesky - battarìa

## Tracci
# *Anti-Manifesto* - 3:36 (mp3)
# *Head? Chest? Or Foot?* - 2:04
# *Hate, Myth, Muscle, Etiquette* - 2:43
# *Showdown (G.E./P.)* - 3:47
# *Ska Sucks* - 1:50
# *Middle Finger Response* - 2:23
# *Stick the Fucking Flag Up Your Goddam Ass, You Sonofabitch* - 2:51
# *[[Haile Selassie I|Haillie Sellasse]], Up Your Ass* - 4:11
# *Fück Machine* - 3:06
# *This Might Be Satire* - 1:34
# *Who Will Help Me Bake This Bread?* - 2:41
# *I Want U 2 Want Me* - 2:47

## Lijami nterni
* Propagandhi
* Fat Wreck Chords
* G7 Welcoming Committee

## Lijami di fora
*Dittagghi di lu discu 
*Situ Ufficiali di li Propagandhi
*Fat Wreck Chords
*G7 Welcoming Committee
San Galganu

thumb|San Galganu nò Tritticu di Bartulumeu Balgarini dittu Ugulinu Lurenzetti Pinacuteca Naziunali di Siena, 1320-1360

**Galganu Guidotti** (Chiusdinu, (SI), 1150 - Muntisiepi, (SI), 30 di nuvèmmiru 1181) è un Santu viniratu da Cresia Cattolica.

## Aggiografìa
Nasciu dâ Famigha Guidotti; lu nomu era cumuni na tutta la Tuscana. Lu patri si chiamava forsi Guidu, muriu nò 1178; la matri Diunisia. 
E’ certu ca fussi Cavalieri; la matri lu fici zitu cu na picciotta di Civitella di nomu Pulissena. Mentri java a truvari la zita ebbi na visioni di San Micheli e di l’Apostuli ca ci dicianu di frabbicari na Cresia tunna a onuri di Diu, da Madonna e di l’Apostuli. La muntagnola di Muntisiepi fu la so casa comu rimitu. Secunnu la liggenna azzeccò la spata ‘n terra e adurò comu fussi na Cruci. La spata di Galganu nziccata ntî nu pezzu di timpa è ancora visibbili. 
Pari ca la zita, saputi ‘sti cosi, si facissi monaca. Tutti javanu ni Galganu pi affidarisi e sò prijeri e dumannarici cunsighu. Cominciò a nasciri na Comunità di rimiti ca ebbi nò 1181 l’appruvazioni dû Papa Alessandru III ca ci detti na pocu di Riliquii di Santi martiri. Ma c’era cu pruvava ‘nvidia pi Galganu e tintaru di scippari la spata di ‘n terra ma senza arrinèsciri. Galganu pigghiau cuntatti  cu Munasteriu di San Sarvaturi di Giugnanu di l’Ordini gugliermita, forsi pi assuciarisi a iddi. 
Muriu lu 30 Nuvemmiri 1181 e fu sippillutu ô latu dâ spata lu 3 dicemmiri.

## Canunizzazzioni
Cuminciaru li pilligrinaggi di paralitici, artritici, prigiunieri, lebbrusi ô sò sapurcu e lu Papa Luciu III nominò tri cummissari pi esaminari la so vita.Lu Prucessu canonicu durò quattro jorna. Lu viscuvu Ugu di Vulterra autorizzò la costruzioni di na Cresia nica supra lu Munti Siepi pi custudiri lu Santu.

## Riliquii

No Museu Diucisanu di Siena è custudutu n’anticu Riliquiariu dâ Testa di San Galganu, ca ora si trova a Chiusdinu dintra un Riliquiariu mudernu.

## Liami sterni
*Confraternita San Galgano

Galganu
Galganu
San Giuseppi Innografu

**Giuseppi Innografu** (Sarausa ?, 816 - Custantinopuli, 3 di aprili 886) è nu santu di urigini siciliana.

## Aggiografìa
Giuseppi nasciu in Sicilia, forsi a Sarausa, fighu di Plotinu e Aita. Quannu vinniru l’Arabi, nall’annu 827, scappò nà Grecia e doppu quattr’anni a Saluniccu no monasteriu di Latomia. Fattu parrinu, ebbi pi maistru Gregoriu Decapulita, ca lu purtau a Custantinopuli. Nò 840 s’imbarcò pi Roma pi ‘ncuntrari lu Papa Grigoriu IV e dumannari aiutu contra l'iconuclastia, aduttata a partiri dû 726 di lu ‘Mperaturi Liuni III Isauricu e ca avia cuminciatu a distruggiri li fiuri di Santi.
La navi fu pigghiata di pirati e Giuseppi fu purtatu a Creta. Libiratu turnò a Custantinopuli e fici na vita di rimitu na Cresia di S. Antipa; doppu cinc’anni funnò lu Monasteriu di S. Giuvanni Crisostumu e divintò Abati. Era sustinituri du Patriarca Gnaziu e fu esiliatu a Cherson na Crimea finu ô 867, quannu chiddu riturnò. Lu Mpiraturi c’affidò la Cresia di Santa Sufia. Fu un scritturi ccillenti di Inni da Liturgia da Cresia: sunnu cugghiuti nò Paracletiku e Ottuecu, pi chistu è chiamatu lu Innografu pi ‘ccillenza.
Muriu lu 3 di Aprili 886.

## Liami sterni
* Santagatando

Giuseppi Innografu
Giuseppi Inngrafu
San Grigoriu II di Agrigentu

thumb|Icona bizantina di San Grigoriu di Agrigentu
**Grigoriu II di Agrigentu** (Agrigentu, 559 - Agrigentu, 630) è un Santu viscuvu, viniratu da  Cresia Cattolica.

## Aggiografìa
Nasciu a Pretoriu, forsi Sella di Naru, villaggiu supra Agrigentu. Lu patri si chiamava Carituni e la matri Teodota; fu vattiatu du viscuvu Potamiuni. Damianu, omu di Diu, ‘nsignò a Grigoriu a leggiri e scriviri, a fari li cunti e mannàri a memoria lu Salteriu (li 150 Salmi). A diciott’anni ju a visitari a Terra Santa unni fu fattu jacunu dû viscuvu Macariu; studiò la grammatica, la filosofia, l’astrunumia e passò a Custantinopuli.
Lu viscuvu lu chiamò *l’Occhiu da Cresia* e lu fici participari o Cunciliu Ecumenicu Sestu. 
O ritornu di Gerusalemmi passò di Licata e partìu pi Roma. Lu Papa lu fici circàri nò Munasteriu di Sant’Erasimu e lu vosi fari viscuvu di Agrigentu.
Contra d’iddu ci foru accusi gravi, fu misu ‘n carciri e doppu du’ anni e menzu ci fu lu prucessu. Ma fu assulvutu di tutti l’accusi. Riturnatu a Agrigentu si stabiliu vicinu lu tempiu di Casturi e Pullùci, ca trasformò in Cresia didicata all’Apostuli Petru e Paulu.
Na l’ultimi anni da so vita si ritirò comu rimitu. Lassò un Cummentu supra  lu Libru di l’Ecclesiasti. E’ cunsidiratu un grandi esigeta da Patristica greca; San Grigoriu Magnu parra d’iddu ne’ so Littri. Murìu nò 630. E' fistiggiatu puru da Cresia Ortudossa.
La festa è lu 25 di nuvèmmiru. Nò 2005 fu fattu Patronu di beni archeologici e artistici.

## Liami sterni
*Na biografìa

Grigoriu II di Agrigentu
Grigoriu II di Agrigentu
2011

## Abbinimenti

* Tra jinnaru e marzu na seri di muvumenta di carattiri pupulari pirmettunu lu canciamentu di riggimi n Tunisia e Eggittu. La Libbia si libbbirau dû riggimi dû culunnellu Gheddafi doppu na guerra civili ca durau tutta la stati. 
* 17 di marzu: a Torinu si teni la cirimonia inaugurali dî cilibrazzioni dû 150° anniversariu di l'Unità d'Italia.
* Ritiru prugrammatu di l'esercitu miricanu n Iraq

## Morti
* 2 di maiu: Osama Bin Laden
* 20 di giugnettu: Lucian Freud, pitturi tudiscu-britànnicu
* 5 di sittèmmiru: Sarvaturi Licitra, tinuri sicilianu
*20 di uttùviru: Muammar Gheddafi, dittaturi lìbbicu
2012

## Abbinimenti
9 di giugnu - 1 di giugnettu: n Pulonia e Ucraina si joca lu campiunatu europeu di palluni.

## Morti
* 28 di aprili:  Matilde Camus, scrittrici e puitissa spagnola (n. 1919)
* 25 di austu: Neil Armstrong, primu òmunu a caminari supra la luna
San Nicculò Puliti

thumb| Quatru di Fulippu Tancredi, 1710 na Matrici di Arcara Li Fusi (ME )
**Nicculò Puliti** (Adranu 1117 - Arcara li Fusi, 17 di austu 1167) è un Santu rimitu veneratu da Cresia Cattolica.

## Aggiografìa
Nicculò nasciu nò 1117 a Adranu (CT) da Famigha Puliti. Quannu ebbi 17 anni sò patri e sò matri vulevanu ca si maritassi, ma iddu  scappò da casa e si stabiliu nta na grutta. A famigha lu circò pi tri anni, e iddu, pi nun farisi truvari, si nni ju versu lu Munti Calanna, na zona di Arcara Li Fusi. Passò da Batia di Maniaci e ‘ncuntrò un monacu, Larenzu di Frazzanò, ca u’ndirizzò versu lu Monasteriu di Santa Maria dû Rugatu, pi aviri la guida spirituali di patri Cusmanu, ca era teolugu. Fu rivistutu dû picculu abitu di monaci di San Basiliu e cuminciò a stari comu rimitu dintra na grutta e pedi d’una roccia. Ogni simana java o Munasteriu pi cunfissarisi e riciviri la Comunioni. Miditava sempri supra la Passioni dû Signuri. Pi cinquant’anni vissi na vita di prijera, pinitenza, sulitudini, tintazioni,  ca sula prisenza di un’aquila ca ci purtava lu pani. Comu novu Mosè, detti un corpu di vastuni na roccia e chista fici nesciri l’acqua frisca. No 1162 si ‘ncuntrau arreri cu monacu Larenzu. Muriu lu 17 d’Austu du 1167. Fu truvatu d’un pasturi, un certu Liuni Rancuglia, ca java circannu un voi ca era spirdutu. Era ancora addinucchiatu, cu libru di razioni apertu e a cruci ‘nte razza. Na du momentu sunaru a festa li campani di Arcara. Lu Papa Giuliu II lu dichiarò Santu lu 7 di giugnu 1507.

## Riliqui

Lu corpu, ‘nsemmula a deci pirgameni, è custuditu dintra un’urna di cipressu rivistita d’argentu, opira di Paulu Guarna. Nò 1926 la Reliquia dâ Testa fu dunata a Citati di Adranu.
Liami:https://web.archive.org/web/20091113193946/http://portalesnp.interfree.it/home.html

Nicculò Puliti
Nicculò Puliti
30 Seconds to Mars

***30 Seconds to Mars*** è nu gruppu hard rock miricanu natu nna 1998.

Nasceru pi mèritu di Shannon Leto, lu batterista, e di sò frati Jared Leto, lu cantanti. Poi ngaggiaru a Kevin Drake, e Matt Wachter, e poi Solon Bixler. Dopu quarchi demu chi riggistraru, fìciru lu primu album, 30 Seconds to Mars, chi è nu concept album. Poi ngaggiaru a Tomo Miličević. Poi riggistarru puru A Beautiful Lie chi è cunzidiratu nu album hardcore. Ntô 2009, a uttùviru, avissi a nèsciri nu novu album, chi si titula This Is War.

## Discugrafìa studiu
* 2002 - *[[30 Seconds to Mars (album)|30 Seconds to Mars]]*
* 2002 - *[[A Beautiful Lie]]*
* 2009 - *[[This Is War]]*
* 2013 - *Love, Lust, Faith and Dreams*
* 2018 - *America*
* 2023 - *It's the End of the World but It's a Beautiful Day*



30 Seconds to mars
NASDAQ

Lu **National Association of Securities Dealers Automated Quotations** canusciutu comu **NASDAQ**, è lu mircatu spicializzatu ntô scanciu di tituli e azzioni elettronichi. S'attrova a New York. E' una dî bursi cchiù mpurtanti di l'ecunumìa munniali.

Catigurìa:Ecunumìa
Bernard Madoff

**Bernard Lawrence Madoff** è nu finanzeri miricanu. Pi nu certu tempu fu puru prisidenti di lu NASDAQ. Lu rispettu chi si varagnau lu spinciu a custruiri na furtuna tramiti nu sistema di crediti di tipu piramidali chi si trasfurmau tra lu 2008 e lu 2009 ntî nu mbrogghiu chi causau nu purtusu di circa 50 miliardi di dollari. Pi chistu fu cunnannatu lu 29 di giugnu 2009 a 150 anni di carciri.

Madoff, Bernard
Gasdottu

Nu **gasdottu** è na nfrastruttura pi lu trasportu di gas pi distanzi lonchi chi ponnu agghicari nzinu a quarchi migghiara di chilomitri.

Ci ni sunnu tra la Russia e l'Europa uccidintali e tra l'Africa dû Nord e l'Europa pi lu trasportu dû mitanu, nu gas cumbustibbili assai usatu ntî paisi nnustrializzati.

Catigurìa:Nnustria
Giugnu 2009

## Italia

**[[30 di giugnu]]**
* Viareggiu: Nu trenu merci chi traspurtava gas metanu diragghiau e na nuvula di gas si libbirau, scoppiannu ntô quartieri dâ stazzioni, facennu 13 morti e distruennu dù palazzini.
----
**[[29 di giugnu]]**
* Termini Imiresi: L'opirai dâ FIAT dicisiru di sciopirari contra lu pruggettu di ricunvirsioni dâ fabbrica, chi secunnu li managger a partiri dû 2012 nun avissi a prudùciri cchiù machini.
----
**[[19 di giugnu]]**
* Lampidusa: Lu stissu esimplari di tartaruga marina dâ speci *[[caretta caretta]]* chi tri anni fa fici 5 nida â spiaggia dî cunigghi turnau la notti passata ntâ stissa spiaggia, lassannu 87 ova.
---- 
**[[16 di giugnu]]**
* Gela: Li summuzzatura dî Carrabbinera ricupiraru riperti archiològgici di èbbica greca, rumana e bizzantina ô larucu dî costi gilisi.
----
**[[15 di giugnu]]**
* Trapani: Diversi pirsuni foru arristati. Sunnu accusati di cupriri la latitanza di Matteu Missina Dinaru, lu ricircatu nùmmuru unu dâ mafia.
----
**[[10 di giugnu]]**
* Roma: Muamar Gheddafi è n visita ufficiali a Roma
* Napuli: Sei camurristi foru arristati.
----
**[[7 di giugnu]]**
* Roma: Ntî tutta l'Europa ci foru oggi l'elizzioni pi lu rinnovu dû parramentu europeu. N Italia, comu ntî l'autri paisi, li partiti cunsirvatrici vinciunu contra li vari furnazzioni prugrissisti.
----
**[[3 di giugnu]]**
* Stignanu: Na varca cu na sittantina d'immigrati kurdi e irakeni sbarcau stanotti â spiaggia. 26 foru arristati quarchi ura doppu â stazzioni.

## Munnu
**[[30 di giugnu]]**
* Stati Uniti: Bernard Madoff guru dicadutu dâ finanza munniali fu cunnannatu a 150 anni di carciri pi aviri urganizzatu lu cchiù granni mbrogghiu cu nu purtusu di 50 miliardi di dollari.
----
**[[29 di giugnu]]**
* Wimbledon: Accuminza la secunna simana dû turneu di tennis cchiù pristiggiusu dâ staggiuni. Roger Federer, addoppu la rinunzia di Rafael Nadal, parti favuritu pi vinciri lu sò 15mu turneu dû Granni Slam
----
**[[25 di giugnu]]**
* Los Angeles: Granni emuzzioni ntî tuttu lu munnu pi la morti a sulu 50 anni di Michael Jackson, chi a menzornu appi n'attaccu di cori chi l'ammazzau.
----
**[[13 di giugnu]]**
* Teheran: Secunnu li risurtati ufficiali, cuntistati di l'uppusizzioni, lu prisidenti n carrica Mahmud Ahmadinejad vinciu li elizzioni prisidinziali. Diversi manifestazzioni di prutesta si tìnniru oggi ntâ capitali e ntî diversi autri cità di l'Iran.
----
**[[7 di giugnu]]**
* Pariggi: Roger Federer vinci lu turneu di tennis dû Roland Garros. Cu stu 14èsimu turneu dû Grand Schlem, Federer eguagglia lu record di Pete Sampras.
----
**[[2 di giugnu]]**
* Pariggi: n'aeriu di la cumpagnia Air France, chi cullicava lu Brasili câ Francia scumpariu dî radar. Si pensa chi l'aeriu chi havia 226 pirsunu a bordu cadìu ntî l'Oceanu Atlanticu a milli chilòmitri dî costi dû Brasili forsi a causa di na timpesta.

Catigurìa:Giugnu
Catigurìa:Nutizzî
Catigurìa:2009
Catigurìa:Abbinimenti
Viareggiu

**Viareggiu** è nu cumuni dâ pruvincia di Lucca di circa 60.000 abbitanti. S'affaccia supra lu mari Tirrenu. E' celibbri pi lu carnivali chi si fisteggia ogni annu, carattirizzatu di na sfilata di carri alliggorici riputatu comu lu megghiu di la catigurìa a liveddu nazziunali.

Ntâ stati, Viareggiu è na distinazzioni turistica assai apprizzata grazzi ê spiaggi di rina chi agghicunu nzinu a Forti dî Marmi a na quinnicina di chilomitri di dà e chi carattirizzanu tutta la Versilia.

Catigurìa:Tuscana
Catigurìa:Cumuni dâ pruvincia di Lucca
Paulu Guarna

**Paulu Guarna** è nu sculturi catanisi di la secunna mità dû XVI sèculu. Diversi opiri sunnu visibbili â cattiddrali di Catania.

Guarna, Paulu
Mitanu

Lu **mitanu** è nu gas combustibbili di usu cumuni. Ô statu naturali naturali s'attrova ntî giacimenti suttirranii e veni traspurtatu grazzi a nfrastrutturi chi traversunu li cuntinenti e lu funnu du mari, chiamati gasdotti. S'attrova puru ntî l'attmosfera di pianeti comu Giovi e satelliti comu Titanu.

Catigurìa:Cumposti chìmichi
San Zosimu viscuvu

thumb|San Zosimu Tavula di Antunellu di Missina( attr.1430-1479 ) no Tesoru da Catidrali di Sarausa

**Zosimu** (Sarausa, 570 ? – Sarausa, 662) è un Santu viscuvu, viniratu da Cresia Cattolica.

## Aggiografìa
Sò patri e sò matri, arrialaru un tirrinu ô Monasteriu binidittinu di Santa Lucia a Sarausa quannu nasciu lu picciriddu. A sett’anni lu purtaru nò stessu Monasteriu e l’Abati ci dissi di custudiri lu Sapurcu di Santa Lucia. Lu fici pi tren’anni. Quannu murìu l’Abati Faustu, li monaci jeru nò viscuvu Giuvanni pi l’elezioni dû novu abati; chiddu fici chiamari Zosimu e lu fici parrinu e abati. Â morti dû viscuvu di Sarausa Isaccu, lu populu vosi Zosimu pi viscuvu. Fu cunfirmatu dû Papa Teodoru e stetti a guidari li Cristiani dû 647 o  662 cu buntà e saggizza. Aggiustò lu tempiu dâ Biata Virgini, ca era la Catidrali e lu consacrò ntô 652.

## Cilibbrazzioni
La Cresia greca e latina fa la festa lu 30 di marzu, forsi lu jornu dâ so morti. Na l’Arcidiocesi di Sarausa  si ni fa memoria lu 6 di sittèmmiru. Un quatru dû Santu, opira di Antunellu di Missina (1430-1479) è na Cattidrali ô latu all’artaru dû Crucifissu. 

## Riliquii

I Riliquii sunnu custoditi na Cappella du Palazzu Arciviscuvili di Sarausa dintra na cascitedda d’argentu.

Bibbliografia: O: Garana I Vescovi di Siracusa Emanuele Romeo editore Siracusa,1994

Zosimu viscuvu
Zosimu, viscuvu
Tirrenia

**Tirrenia** è na frazzioni dû cumuni di Pisa. Havi circa 3000 abbitanti e s'attrova a circa 10 chilomitri di Pisa, ntâ costa dû mari Tirrenu di cui pigghia lu nomu. E' na rinumata lucalità di villigghiatura, supratuttu ^ntâ stati grazzi â spiaggia.

Catigurìa:Frazzioni dâ pruvincia di Pisa
San Filici di Nicusia

thumb| San Filici di Nicusia no Quatru du Vaticanu, 2005
**Filici di Nicusia** (Nicusia (EN), 5 di nuvèmmiru 1715 - Nicusia, 31 di maiu 1787) è un Santu Cappuccinu, viniratu da Cresia Cattolica.

## Biografìa
Lu patri si chiamava Fulippu Amurusu e la matri Carmela Pirru. Lu nutrìcu lu stissu jornu fu vattiatu e chiamatu Fulippu Giacumu. Quannu fu picciottu fu mannatu a nsignarisi l’arti du scarparu. Si scrissi, comu sò patri, â Cunfraternita di Cappuccinelli na Cresia di Miraculi. Datu ca era analfabeta dumannò di trasiri comu frati laicu nall’Ordini di Cappuccini. Pi ott’anni ci dissiru no. Fici l’annu di nuviziatu a Mistretta e si vosi chiamari Fra Filici comu lu primu Santu Cappuccinu. 
Addivintò un frati di cerca, vali a diri cuggheva â limosina e cocchi cosa pû Cummentu e ringraziava sempri tutti dicennu: “Sia pi l’amuri di Diu“, arrivannu sinu a Mistretta, Gangi, Spirlinga, Capizzi e Gagghianu. Fu divotu du Crucifissu e dâ Santa Eucaristia e vinirava cu amuri la Madonna. Sempri prontu pî malati na nfirmiria dû Cummentu, mentri travgghiava nò jardinu ci vinni na frevi forti. Muriu lu 31 di Maju 1787.

## Canunizzazzioni
Fu biatificatu di Papa Liuni XIII lu 12 di frivaru 1888 e fattu Santu du Papa Binidittu XVI lu 23 di uttùviru 2005. E’ compatronu di Nicusia. A festa è cilibrata lu 2 di giugnu.

## Riliquii

Lu Corpu è sutta l’artari didicatu ô Santu na  Cresia di S. Maria di l’Ancili di Nicusia. Autri Riliqui sunnu na Catidrali.

## Liami
*Felice da Nicosia: Biografia

Filici di Nicusia
Filici di Nicusia